open-index/open-wikipedia-markdown huggingface dataset:
Juhana Rantala

**Juhana Tuomas "Pätkä" Rantala** on suomalainen rumpali. Hän on soittanut rumpuja HIM-yhtyeessä vuosina 1995–1998. Muita Rantalan yhtyeitä ovat olleet Spiha ja Slumgudgeon, hc punk -yhtye Ylivallan Orjat ja Divine Decay. Tämänhetkinen orkesteri on Sleep Of Monsters. Rantala on myös toiminut muutaman keikan ajan tuuraavana rumpalina lappeenrantalaisen thrash metal -yhtyeen Mokoman riveissä vuonna 1999.

Rantala esiintyy usein taiteilijanimellä Pätkä, ja Spiha-yhtyeessä hänet tunnettiin nimellä Ringo Deathstarr.

## Aiheesta muualla
*
Tsotsi

**Tsotsi** on vuonna 2005 valmistunut eteläafrikkalainen elokuva, joka kertoo nuoren pikkurikollisen, Tsotsin (Chweneyagae) tarinan kuuden päivän ajalta Johannesburgin väkivaltaisissa ghetoissa. Elokuva perustuu Athol Fugardin samannimiseen romaaniin. Elokuvassa käytetään runsaasti paikallista kwaito-musiikkia, jota esittää elokuvassa pääasiassa kuuluisa eteläafrikkalainen kwaito-artisti, Zola.

Elokuva voitti monia kansainvälisiä palkintoja, mukaan luettuna parhaan vieraskielisen elokuvan Oscarin.

## Juoni

Tsotsi (Chweneyagae) on pienen rikollisjoukon johtaja, pikkugangsteri, joka ansaitsee elantonsa ryöstämällä ihmisiä ympäri Johannesburgia. Jo pienenä lapsena hän pakeni väkivaltaista isäänsä ja sairasta äitiään Soweton slummeihin, jossa hän asui muiden kohtalotovereidensa kanssa pitäen betoniputkia kotinaan. Lapsuuden traumat palaavat Tsotsin mieleen aika ajoin ja paetakseen niitä hän turvautuu väkivaltaan.

Eräänä iltana Tsotsi päätyy ryöstämään Johannesburgin rikkaalta alueelta auton, jonka sisältä hän yllättäen löytää pienen vauvan. Tsotsin julma ja väkivaltainen kuori alkaa pikkuhiljaa rapista kun hän päättääkin ottaa vauvan ja pitää tästä huolta. Elokuva päättyy kohtaukseen, jossa Tsotsi poliisien piirittämänä lopulta palauttaa vauvan äidilleen, joka halvaantui vyötäröstä alaspäin auton ryöstön yhteydessä. Lopulta Tsotsi antautuu poliiseille.

## Rooliluettelo

## Lähteet

## Aiheesta muualla
* 
*
Rob Van Dam

**Robert Alex Szatkowski** (s. 18. joulukuuta 1970 Battle Creek, Michigan) on yhdysvaltalainen showpainija, joka tunnetaan parhaiten nimellä **Rob Van Dam** (**RVD**). Van Dam on kolminkertainen maailmanmestari. Hän on voittanut ECW- ja WWE-mestaruuden vuonna 2006 sekä TNA-mestaruuden vuonna 2010.

Van Dam aloitti ammattilaisuransa vuonna 1990. Vuonna 1992 Van Dam liittyi World Championship Wrestling -painipromootioon mutta jätti sen 1994 vaatimattoman menestyksen takia. ECW:hen hän siirtyi vuonna 1996 ja voitti avausottelussaan Axl Rottenin. WWE:hen Van Dam siirtyi vuonna 2001. Vuonna 2006 hän voitti sekä ECW- että WWE-mestaruudet mutta menetti mestaruusvyöt, kun poliisi oli pysäyttänyt hänet huumeiden hallussapidosta.

Rob Van Dam on näytellyt monessa elokuvassa kuten Wrong side of town - elokuvassa.

## Filmografia

*2010: Family Feud - (Ollessaan oma itsensä) (5 jaksoa)
*2010: Wrong Side of Town - (Bobby Kalinowsky)
*2009: Bloodstained Memoirs - (Ollessaan oma itsensä)
*2009: Sketch Of Life - (Ollessaan oma itsensä)
*2008: Hulk Hogan's Celebrity Championship Wrestling - (Ollessaan oma itsensä) (jakson, treenasi ammattilaisten kanssa)
*2005: One Of A Kind - (Ollessaan oma itsensä)
*2002: The Backyard - (Ollessaan oma itsensä)
*2002: Black Mask 2: City Of Masks (The Claw)
*2001: Ultimate Revenge - (Ollessaan oma itsensä) (2 jaksoa)
*2001: Spy TV - (Various) (1 jakso)
*2000: V.I.P - (Mjr Talbot) (1 jakso, Survival)
*2000: The X-Files (Burts opponent) (1 jakso, Fight Club)
*2000: 18 Wheels Of Justice (Robert Laramie) (1 jakso, Outside Chance
*1999: City Guys (Ollessaan oma itsensä) (1 jakso, El Trainmania IV)
*1997: Blood Moon (Dutch)
*1995: Superfights (Mercenary)

## Managerit
*Bill Alfonso
*Paul Heyman
*Jerry Lawler
*Stephanie McMahon-Helmsley
*Baher McSalem

## Tunnusmusiikit
*"Poundcake" by Van Halen (ECW; 1996–1997)
*"Wail" by John Spencer Blues Explosion (ECW; 1997)
*"This Is Extreme" by Harry Slash and The Slashtones (WWF; 1997)
*"Walk" by Pantera (ECW; 1997–1998)
*"Walk" by Kilgore (ECW; 1998–2001)
*"The Whole Dam Show" by Jim Johnston (WWF; 9, Heinäkuuta 2002)
*"One of a Kind" by Breaking Point (WWF/E; 7, Tammikuuta 2002–Syyskuu 2007, 25, Tammikuuta 2009)
*"The Whole F'n Show!" by Kushinator (IGF, AWR, WSW, TNA; Maaliskuu 2010–present)

## Lopetusliikkeet
*Five Star Frog Splash
*Rolling Thunder
*Van Daminator
*Van Terminator
*Split-legged moonsault

## Lähteet

## Valmentajat
Baher Salem, Jonatan Girgis ja Ultimate Warrior
Laura Production

**Laura Production** on suomalainen aikuisviihdeyhtiö, joka aloitti toimintansa keväällä 2004. Yrityksen tuotanto käsittelee still-kuvien, pornoelokuvien ja Internet-livelähetysten tekoa. Yrityksen johdossa toimii suomalainen pornonäyttelijä Laura.

Seksitreffit.fi, eli Laura Production, on julkaissut yli 300 kpl suomalaisia 15–60 minuuttia pitkiä aikuisviihdevideoita internetissä sekä 12 suomalaista aikuisviihde-DVD-levyä. 

Laura Productionin ensimmäinen täyspitkä elokuva oli *[[Blondes Have More Fun]]*. Yritys tuotti myös tiettävästi ensimmäisen suomalaisen HDV-tekniikalla, 1080i-kameralla, kuvatun pornoelokuvan *[[Sneaking on my Sister]]* vuonna 2006.

*Blondes Have 2 Much Fun* on jatkoa Lauran Blondes-sarjalle. Elokuvassa on mukana monia muita suomalaisia aikuisviihdemalleja.

## Elokuvia
*Sneaking on my Sister
*Blondes Have 2 Much Fun!
*Ironsteel
*Blondes Have More Fun
## Muuta DVD tuotantoa
*Suomiteinit 1
*Suomiteinit 2
*Suomiteinit 2007
*MrLotharin teinikoulu 1
*MrLotharin teinikoulu 2
*Blondes Have more Fun 1
*Blondes Have 2 much fun (2)
*Sneaking on my Sister
*Suomiamatöörit 1
*Suomiamatöörit 2
*MrJack Ensimmäinen Ristiretki
*MrJack Toinen Ristiretki

## Palkintoja
*Jorma 2004 –voittaja: Paras elokuva – ”Blondes Have More Fun” (Laura Production)
*Jorma 2005 –voittaja: Paras kohtaus – ”The Gentleman” (Laura Production)
Jorma-palkinnot myöntää Sexhibition seksimessuilla palkintoraati

## Suomalaisia malleja
Tunnetuimpia suomalaisia aikuisiviihdemalleja, jotka ovat kuvanneet Seksitreffeille:
Laura Sade, Saana, Mr Lothar, Tony Scorpion, Kalle, RedSonja, Jamina, Jeppe, MrJack, MrPete, Jean-Pierre (J-P)

## Aiheesta muualla

* Laura-live 
* Sexhibition
MILAN

**MILAN** (*Missile d’infanterie léger antichar*) saksalais-ranskalaisen Euromissilen panssarintorjuntaohjusjärjestelmä. Ohjuksen kehitys alkoi 1962 ja se otettiin käyttöön 1972. Se on palveluskäytössä 41 maassa.

MILAN on SACLOS-ohjattu, joten ampujan pitää vain pitää tähtäin maalissa ja ohjauskomennot välitetään ohjukselle sen perästä purkautuvaa johdinta pitkin. MILAN 3:n ohjuksen nopeus on 720&nbsp;km/h, kantomatka 2&nbsp;km ja lentoaika 12,5&nbsp;sek.

*MILAN: ontelokranaatti (1972)
*MILAN 2: ontelokranaatti (1984)
*MILAN 2T: kaksoisontelokranaatti (1993)
*MILAN 3: ontelokranaatti (1996)
*MILAN ADT/ER: digitalisoitu laukaisin, 3&nbsp;km kantomatka, uusi taistelukärki, joka läpäisee 1&nbsp;000 mm reaktiivipanssaria ja 3&nbsp;m betonia (2006 alussa)

Lisenssivalmistajia ovat brittiläinen BAE ja Espanja ja Intia. Noin 350&nbsp;000 ohjusta ja 10&nbsp;000 laukaisinta on valmistettu.

## Käyttäjät
Ranska on lähettänyt MILAN-järjestelmiä Ukrainaan.

## Lähteet

## Aiheesta muualla

* MILAN ANTI-TANK MISSILE SYSTEM, EUROPE (army-technology.com)
* Milan (globalsecurity.org)
Branko Crvenkovski

**Branko Crvenkovski** (, s. 12. lokakuuta 1962) oli Makedonian tasavallan presidentti vuosina 2004–2009, tätä ennen pääministeri 1992–1998 ja 2002–2004.

Crvenkovski opiskeli tietotekniikkaa ja automaatiota Pyhän Kyrilloksen ja Methodiuksen yliopistossa Skopjessa ja valmistui 1986. Hän työskenteli vuosia Semos-yhtiön osastonjohtajana Skopjessa.

Hänet valittiin Makedonian tasavallan parlamenttiin maan ensimmäisissä monipuoluevaaleissa 1990. Crvenkovski valittiin huhtikuussa 1991 perustetun Makedonian sosiaalidemokraattisen liiton (Socijaldemokratski sojuz na Makedonija, SDSM) johtoon. 5. syyskuuta 1992 hänestä tuli maan ensimmäinen pääministeri sen itsenäistymisen jälkeen. Hän oli virassaan Euroopan nuorin. Crvenkovski jatkoi virassa vielä neljä vuotta joulukuun 1994 vaalien jälkeen.

Kristillisdemokraattisen VMRO-DPMNE -puolueen Ljubčo Georgievskin pääministerikauden jälkeen SDSM:n johtama koalitio voitti syyskuun 2002 vaalit ja Crvenkovski palasi pääministeriksi 7. lokakuuta. Kun presidentti Boris Trajkovski sai surmansa lento-onnettomuudessa, SDSM nimitti Crvenkovskin presidenttiehdokkaaksi 14. huhtikuuta 2004 vaaleihin, joissa hän voitti toiselle kierroksella VMRO-DPMNE:n Sasko Kedevin saaden 63&nbsp;prosenttia äänistä.

## Lähteet
* http://www.setimes.com/cocoon/setimes/xhtml/en_GB/infoBios/setimes/resource_centre/bios/crvenkovski_branko
Kiro Gligorov

**Kiro Gligorov** (, 3. toukokuuta 1917, Štip &ndash; 1. tammikuuta 2012, Skopje) oli makedonialainen poliitikko ja itsenäisen Makedonian tasavallan ensimmäinen presidentti 27. tammikuuta 1991 – 19. marraskuuta 1999. Hänet valittiin uudelle kaudelle 1994. 

Gligorov kävi koulunsa Skopjessa ja valmistui Belgradin yliopistosta 1938 ja työskenteli asianajajana pankissa. Toisen maailmansodan aikana hän otti osaa partisaanitoimintaan. Vuosina 1944–1945 hän oli Makedonian antifasistisen kansallisen vapautuksen liikkeen presidiumin rahastonhoitajana ja lähetettiin sodan jälkeen Belgradiin kansantasavallan edustajana.

Gligorov toimi Jugoslavian valtion ja kommunistipuolueen johtotehtävissä, hallituksen varapääsihteerinä 1945–1947 ja vastuussa taloudesta, ja liittovaltion valtiovarainministerinä 1962–1967. Hän oli yksi johtavia markkinatalouden kannattajia, mikä toteutuikin Jugoslaviassa 1960-luvulla siirryttäessä sosialistiseen markkinatalouteen ensimmäisenä sosialistimaana. 1970-luvulla hän toimi presidiumin jäsenenä 1974–1978 ja sen jälkeen parlamentin puhemiehenä, minkä jälkeen hänet käytännössä siirrettiin syrjään politiikasta. Hän oli kuitenkin yksi johtavista teoreetikoista ja kutsuttiin uudelleen Ante Markovićin hallituksen avuksi uusia markkinatalousuudistuksia suunniteltaessa.

Jugoslavian 1989–1990 kriisien myötä Gligorov teki paluun Makedonian politiikassa ajaen markkinataloutta ja monipuoluejärjestelmää. Hänet valittiin tuolloin vielä Jugoslaviaan kuuluneen tasavallan presidentiksi ensimmäisessä vapaassa vaalissa vuonna 1990 ja aloitti virkakautensa 27. tammikuuta 1991. Syyskuun kansanäänestyksen jälkeen maa julistautui itsenäiseksi ja pääsi ainoana Jugoslavian osavaltiona irtautumaan rauhanomaisesti serbian ja kroaattien taistellessa verisesti jo kesäkuussa 1991.

Gligorov valittiin uudelle kaudelle tehtiin lokakuussa 1994. Vaalituloksen kiistanalaisuuden vuoksi hän ei päässyt astumaan virkaansa heti. 3. lokakuuta 1995 häntä vastaan tehtiin murhayritys Skopjessa autopommilla. Gligorovin sijaisena toipilasaikana toimi parlamentin puhemies Stojan Andov. Gligorov menetti näön toisesta silmästään. 

## Lähteet
* Kiro Gligorov, President of The Republic of Macedonia (1991 - 1999)  

### Viitteet
Vlado Bučkovski

**Vlado Bučkovski** (, s. 2. joulukuuta 1962 Skopje) on pohjoismakedonialainen poliitikko. Hän oli Pohjois-Makedonian eli tuolloisen Makedonian tasavallan pääministeri 15. joulukuuta 2004 lähtien elokuuhun 2006. Hän oli puolustusministeri toukokuusta 2001 marraskuuhun 2001 ja uudelleen marraskuusta 2002 joulukuuhun 2004. Hän oli Makedonian sosiaalidemokraattisen liiton (SDSM) johtaja.

Bučkovski suoritti alemman korkeakoulututkinnon oikeustieteessä Skopjessa 1986, ylemmän 1991 ja väitteli tohtoriksi 1998. Hän toimi osatasavaltansa parlamentin asiantuntijana 1987–1988 ja työskenteli yliopistossa vuodesta 1998. Varaprofessoriksi hänet nimitettiin 2003. Bučkovski oli keskusvaalilautakunnan jäsen 1998–2000 ja Skopjen kaupunginvaltuuston puheenjohtaja 2000–2001.

Bučkovski nimitettiin puolustusministeriksi Ljubčo Georgievskin laajapohjaiseen hallitukseen toukokuussa 2001, ja hän katkoi tointa SDSM:n Branko Crvenkovskin toisessa hallituksessa 1. marraskuuta 2002 alkaen. Kun Crvenkovski voitti ennenaikaiset presidentinvaalit huhtikuussa 2004. Hänen seuraajansa Hari Kostov erosi yllättäen jo marraskuussa ja Bučkovskista tuli 26. marraskuuta puolueensa johtaja ja hallituksen muodostaja. Hän otti kahdeksan Kostovin ministerin lisäksi mukaan kymmenen uutta ja otti tavoitteekseen kehittää maan EU- ja NATO-integraatiota.

Vuonna 2013 Bučkovski uhkasi erota SDSM:stä ja perustaa uuden puolueen. Myöhemmin samana vuonna hänet tuomittiin valtion varojen väärinkäytöstä puolustusministerikaudellaan kolmeksi vuodeksi vankilaan.

## Lähteet
* South-east European Times Bios (Arkistoitu lähde)

### Viitteet
Hari Kostov

**Hari Kostov** (, s. 13. marraskuuta 1959) oli Pohjois-Makedonian eli tuolloisen Makedonian tasavallan pääministeri 31. toukokuuta 2004 – 18. marraskuuta 2004.

Kostov syntyi Pisnican kylässä Probištipissa. Hän valmistui Pyhien Kyrilloksen ja Methodioksen yliopiston taloustieteen osastolta 1983 ja työskenteli Jugoslavian Makedonian sosialistisen tasavallan hallitukselle.

Kostov nimitettiin 1998 Makedonian tasavallan hallituksen talousneuvonantajaksi. Hän oli Branko Crvenkovskin ensimmäisessä hallituksessa varavaltiovarainministerinä ja ohjasi pankkiuudistuksia tekevää komiteaa ja työskenteli Maailmanpankille 1995 ja 1996. Hän oli Crvenkovski toisessa hallituksessa sisäministerinä 2002&ndash; ja kun Crvenkovski valittiin presidentiksi, hän nimitti Kostovin hallituksenmuodostajaksi. Kostov piti pääasiassa edellisen hallituksen ministerit.

Hän jätti eronpyyntönsä 15. marraskuuta koalitiohallituksen sisäisten erimielisyyksien vuoksi, lähinnä makedoni- ja albaaniministerien välillä. Häntä seurasi pääministerinä puolustusministeri Vlado Bučkovski.

Kostov työskentelee ensimmäisenä yleisjohtajana Komercijalna banka a.d. Skopjessa, jota virkaa hän hoiti myös ennen hallitukseen nimittämistään.

## Lähteet
* Hari Kostov - Prime Minister of Macedonia (SeTimes)
Zelda: The Wand of Gamelon

**Zelda: The Wand of Gamelon** on Animation Magicin CD-i:lle kehittämä videopeli, joka julkaistiin  yhdessä **in kanssa. Peli liittyy teemaltaan Nintendon The Legend of Zelda -pelisarjaan, mutta huonon laatunsa ja Nintendosta riippumatta tapahtuneen kehitystyön takia sitä ei tavallisesti lueta "virallisten" Zelda-pelien joukkoon.
Wand of Gamelon ja Faces of evil ovat nyt suosittuja Internet-ilmiöitä lähinnä animaatioiden takia.

## Tarina

Hyrulen kuningas Harkinian lähtee auttamaan Onkledin herttuaa, sillä Ganon on hyökännyt tämän kimppuun. Mukaansa hän ottaa Rohkeuden Triforcen ja käskee lähettää Linkin avukseen, jos ei palaa kuukauden sisällä. Zelda on huolissaan kuninkaasta, mutta Impa tulkitsee Viisauden Triforcea, jonka ennustuksen mukaan kuningas palaa takaisin hyvissä voimin. Kuukauden kuluttua Link lähtee kuninkaan perään, mutta hänestäkään ei kuulu mitään. Zelda käskee Impan seurakseen, joka pakkaa Viisauden Triforcen mukaan ja he lähtevät yhdessä Onkledin herttuan maille etsimään kadonneita ystäviään. 

Zeldalle selviää lopulta, että herttua onkin koko ajan ollut samassa juonessa Ganonin kanssa saada kuningas vangiksi ja auttaa Ganon valtaan. Zelda kohtaa lopulta itsensä Ganonin, jonka hän voittaa käyttämällä Gamelonin sauvaa. Zelda pelastaa kuninkaan ja Linkin, joka on onnellisen tietämätön tapahtumista. Onkledin herttua anoo turhaan armoa kuningas Harkinialta ja joutuu rangaistukseksi kuuraamaan Hyrulen lattioita. Tarina päättyy kuninkaan ja Zeldan nauraessa iloisesti Linkin toilailuille.

## Pelin kulku
*The Wand of Gamelon* on ensimmäinen Zelda-peli, jossa pelaaja pääsee ohjaamaan Prinsessa Zeldaa. Peli etenee sivusta kuvatuilla ruuduilla *[[Zelda II: The Adventure of Link|The Adventure of Link]]*in tapaan, mutta ohjaustuntuma ei ole Nintendon pelien tasoa. Pelin tarinaa vievät eteenpäin sarjakuvien avulla toteutetut videot.

## Aiheesta muualla
* 
* Kuvia ja videoita pelistä IGN.com -sivustolla
* Pelin arvostelu Hyrule Times -sivustolla
Radmila Šekerinska

**Radmila Šekerinska** (; s. 10. kesäkuuta 1972) on pohjoismakedonialainen poliitikko, joka aloitti joulukuussa 2024 Naton varapääsihteerinä

Šekerinska oli tuolloisen Makedonian tasavallan varapääministerinä Branko Crvenkovskin, Hari Kostovin ja Vlado Bučkovskin hallituksissa ja ulkomaanavun kansallinen koordinaattori (SDSM). Hän oli Makedonian tasavallan virkaatekevä pääministeri 12. toukokuuta 2004 – 12. kesäkuuta 2004 ja 3. marraskuuta 2004 – 15. joulukuuta 2004. Hänet valittiin 5. marraskuuta 2006 Makedonian sosiaalidemokraattisen liiton johtoon Vlado Bučkovskin eron jälkeen.

Šekerinska valmistui 1995 Skopjesta sähkötekniikan laitokselta. Hän johti Soros-säätiön suhdetoimintaa. Hänet valittiin 1996 Skopjen kaupunginvaltuustoon ja 1998 parlamenttiin. Hänestä tuli sosiaalidemokraattisen liiton (СДСМ; SDSM) varapuheenjohtaja.

Pääministeri Branko Crvenkovski nimitti Šekerinskan varapääministeriksi vastuullaan EU-yhdentyminen. Hän johti Crvenkovskin menestyksekästä presidentinvaalikampanjaa 2004 ja toimi pääministerinä kolmisen viikkoa tämän voiton jälkeen. Šekerinska piti varapääministerin asemansa Hari Kostovin ja tämän erottua Vlado Bučkovskin hallituksissa.

Šekerinska jätti asemansa puolueen johdossa 8. puoluekokouksessa syyskuussa 2008 puolueen kärsimän vaalitappion jälkeen. Hänen seuraajakseen valittiin Zoran Zaev määräajaksi toukokuuhun 2009 asti, jolloin presidentti Branko Crvenkovskin kausi päättyy.

## Lähteet
* CV hallituksen sivustolla  

### Viitteet
Oleksandr Moroz

**Oleksandr Oleksandrovytš Moroz** (, s. 29. helmikuuta 1944) on ukrainalainen poliitikko, joka toimi Ukrainan parlamentin Verh’ovna Radan puhemiehenä vuosina 1994–1998 ja 2006–2007. Hän toimi Ukrainan sosialistisen puolueen puheenjohtajana vuoteen 2022 asti, jolloin se määrättiin lakkautettavaksi Venäjä-mielisenä.

Moroz syntyi Budan kylässä Kiovan alueella. Hän valmistui vuonna 1965 Ukrainan maatalousakatemiasta maatalousinsinöörimekaanikoksi. Hän työskenteli vuosina 1966–1974 opettajana Taraštšassa ja sen jälkeen insinöörinä. Vuosina 1976–1990 hän toimi Neuvostoliiton kommunistisessa puolueessa erinäisissä tehtävissä Kiovan alueella.

Vuonna 1990 Moroz valittiin Verh’ovna Radaan, jossa hän istui kansanedustajana vuoteen 2007 asti. Vuonna 1991 hänet valittiin Ukrainan sosialistisen puolueen poliittisen neuvoston puheenjohtajaksi. Vuosina 1994–1998 hän toimi parlamentin puhemiehenä. Vuosien 1994, 1999 ja 2004 presidentinvaaleissa hän pyrki presidentiksi, muttei tullut valituksi. Vuonna 2006 hänet valittiin uudelleen parlamentin puhemieheksi. Vuoden 2007 parlamenttivaaleissa Morozin puolue ei ylittänyt äänikynnystä eikä häntä näin ollen valittu parlamenttiin. Vuoden 2010 presidentinvaalissa hän sai 0,38 prosenttia äänistä. Vuoden 2012 parlamenttivaaleissa hän pyrki Verh’ovna Radaan kiovalaisesta vaalipiiristä, muttei tullut valituksi. Vuoden 2019 presidentinvaalissa hän oli ehdolla, mutta vetäytyi vaalista.

Morozin valinta puhemieheksi vuonna 2006 oli kiistanalainen, koska se rikkoi Tymošenkon blokin, Meidän Ukrainamme ja sosialistien sopimusta koalitiohallituksesta ja sosialistit siirtyivät Morozin johdolla yhteistyöhön alueiden puolueen kanssa. 

## Lähteet

## Katso myös
* Ukrainan presidentinvaalit 2004
* Ukrainan parlamenttivaalit 2006
* Ukrainan parlamenttivaalit 2007
Ilmatorjuntapanssarivaunu

**Ilmatorjuntapanssarivaunu** (lyhenne *ItPsv*) on kohdeilmatorjuntaan tarkoitettu panssaroitu ajoneuvo. Se on tarkoitettu lähinnä panssaripataljoonien ilmatorjuntaan. Tärkeimpinä maaleina ovat taisteluhelikopterit. Ilmatorjuntapanssarivaunujen liikkuvuus vastaan sen suojaamien joukkojen liikkuvuutta ja niiden panssarointi suojaa vaunumiehistöä vähintään kiväärikaliiperisilta luodeilta ja sirpaleilta.

Alustana on usein taistelupanssarivaunun runko tai kuljetuspanssariajoneuvo. Ilmatorjuntapanssarivaunut on aseistettu yksi- tai useampiputkisella ilmatorjuntakanuunalla. Tykit ovat nykyisin kaliiperiltaan useimmiten 30–40 mm ja niitä on kaksi tai neljä putkea. Tehokas ampumaetäisyys ilmamaaleihin on 3–4 kilometriä, korkeussuunnassa noin 3 km. Ammuksina voidaan käyttää sirpalekranaattien ohella panssarikranaatteja vaunun itsepuolustukseen vihollisen ajoneuvoja vastaan. Useissa ilmatorjuntavaunuissa on nykyisin myös ilmatorjuntaohjuksia. Ohjusten kantomatka on 6–8 km. Aseistuksen lisäksi vaunu on varustettu laskimin, tutkalla ja muilla sensoreilla.

## Ilmatorjuntapanssarivaunuja
* 90 Marksman 
* Gepard
* Tunguska M1
My Dying Bride

**My Dying Bride** on brittiläinen metallimusiikin yhtye, joka on perustettu vuonna 1990. Yhtyeen tyylilaji on doom metal.

## Historia
Yhtyeen perustivat Aaron, Andy, Calvin ja Rick kesällä 1990. Kuusi kuukautta perustamisen jälkeen yhtye julkaisi ensimmäisen demon *Towards The Sinister*. Ensimmäinen single *God Is Alone* julkaistiin ranskalaisen Listenable Recordsin kautta, jonka jälkeen Peaceville Records tarjosi yhtyeelle sopimusta.

Vuonna 2024 yhtye perui keikkansa ja ilmoitti tauosta. Joulukuussa 2024 kerrottiin, että vuonna 2025 kiertueella vokalistina toimii Swallow the Sun -yhtyeen Mikko Kotamäki. Lokakuussa 2025 yhtye kertoi eronneensa laulaja Aaron Stainthorpesta.

## Diskografia
### Albumit

* 
* 
* 
* 
* 
* 
* 
* 
* 
* 
* 
* 
* 
* 
* 

### Demot, singlet ja EP:t

* *Towards the Sinister* (demo, 1990)
* *God Is Alone* (7", 1991)
* *Symphonaire Infernus Et Spera Empyrium* (EP, 1991)
* *The Thrash Of Naked Limbs* (EP, 1992)
* *Unreleased Bitterness* (7", 1993)
* *I Am The Bloody Earth* (EP, 1994)
* *The Sexuality Of Bereavement* (7", 1994)
* *Deeper Down* (EP, 2006)
* *The Barghest O' Whitby* (EP, 2011)
* *The Manuscript* (EP, 2013)

### Muut

* *Trinity* (kokoelma, 1995)
* *For Darkest Eyes* (VHS, 1997)
* *Meisterwerk I* (kokoelma, 2000)
* *Meisterwerk II* (kokoelma, 2001)
* *For Darkest Eyes* (DVD, 2002)
* *The Voice of the Wretched* (Live-CD, 2002)
* *Anti-Diluvian Chronicles* (3CD, 2005)
* *Sinamorata* (DVD, 2005)
* *An Ode To Woe* (Live-CD+DVD 2008)

## Lähteet

## Aiheesta muualla

*
Galtby

**Galtby** on kylä Korppoossa Paraisilla noin kolme kilometriä kirkonkylästä pohjoiseen. Kylässä on lauttasatama. Sielä Viking Line aloitti vuonna 1959 autolauttaliikenteen Ahvenanmaalle ja Ruotsin Gräddöhön. Viking kuitenkin siirsi 1962 liikenteensä sieltä Paraisille. Nykyään Galtbystä liikennöi Ålandstrafiken autolautoilla Ahvenanmaalle Långnäsiin ja Finferries maantielautalla naapurisaarille Houtskariin ja Norrskataan. Lauttasatamassa on kesäkauppa ja Korppoon kotiseutumuseo.
Carlos Edwards

**Carlos Edwards** (s. 24. lokakuuta 1978 Diego Martin) on trinidadtobagolainen jalkapalloilija, joka pelaa Englannin yhdeksänneksi korkeimmalla sarjatasolla Eastern Counties Football Leaguessa.

Edwards aloitti uransa trinidadlaisseuroissa Patna United, Queen's Park CC ja Defence Force, josta hän siirtyi walesilaiseen Wrexhamiin Englannin kolmanneksi korkeimmalle sarjatasolle vuonna 2000. Hänet valittiin Wrexhamin vuoden pelaajaksi vuonna 2003. Toukokuussa 2005 hän siirtyi Luton Towniin toiseksi korkeimmalle sarjatasolle.

Lutonin jälkeen Edwards pelasi Sunderlandissa, Wolverhamptonissa, Ipswichissä ja Millwallissa Englannin toiseksi ja kolmanneksi korkeimmilla sarjatasoilla ennen paluutaan kotimaahansa. Trinidad ja Tobagossa Edwards pelasi Ma Pau Starsissa ja Central FC:ssa, kunnes palasi taas Englantiin ja Woodbridge Towniin Englannin yhdeksänneksi korkeimmalle sarjatasolle.

Edwards pelasi ensimmäisen maaottelunsa 5. kesäkuuta 1999 Grenadaa vastaan. Vuoden 2006 MM-kisoissa hän pelasi kaikki kolme Trinidad ja Tobagon ottelua. Edwards on pelannut yhteensä 90 maaottelua, joissa on tehnyt neljä maalia (tilanne 20. helmikuuta 2018).

## Lähteet
Spam Energy Drink

**Spam Energy Drink** on Alankomaissa valmistettu energiajuoma. Juomaa valmistuttaa Van Doorne Beverages Alankomaissa, ja Suomen maahantuonnista vastaa Hardeco Finland Oy. Spam-energiajuoman valmistus alkoi tammikuussa 2006. Spam 500 millilitran tölkki tuli markkinoille lokakuussa 2009.

## Sisältö
Spam-energiajuoman ravintoarvo / 100 ml:

* Kofeiini 30 mg 
* Tauriini 400 mg 
* Energia 195 kJ / 46,0 kcal 
* Proteiini 0,4 g 
* Hiilihydraatit 10,5 g 
* Glukuronilaktoni 0,24 g
* Inositoli 19,5 mg
* Rasva 0 mg 
* B3 vitamiini (niasiini) 7,2 mg 
* B5 vitamiini (pantoteenihappo) 2,0 mg 
* B6 vitamiini 0,8 mg 
* B12 vitamiini 0,4 µg (mikrogrammaa)
The Legend of Zelda (LCD-pelit)

Nintendon The Legend of Zelda -pelisarjan pelit tehtiin tavallisesti konsoleille, mutta kaksi elektroniikkapeliä julkaistiin vuonna 1989, **Zelda Game & Watch** ja **Zelda Game Watch**. 

## Zelda Game & Watch
Nintendo julkaisi Zelda Game & Watch -elektroniikkapelin Game & Watch -sarjaansa vuoden 1989 syksyllä. Taitettavassa laitteessa on kaksi näyttöä ja pelin ohjaimet löytyvät alemmasta puolikkaasta, Nintendo DS:n tapaan. Peli on tasohyppelypeli ja mukailee toteutukseltaan *[[Zelda II: The Adventure of Link|The Adventure of Link]]iä*. Konsolipeleistä tuttuja elementtejä ovat Triforce, Elämän vesi, vasara ja kartta. 

Linkin tehtävänä on pelastaa Prinsessa Zelda, kulkien läpi kahdeksan luolan, jota kutakin vartioi lohikäärme. Luola koostuu yhdestä näytöstä, jonka alaosassa Link etenee taistellen hirviöitä vastaan raivaten lopulta tiensä ruudun yläosaan, jossa luolan vartija odottaa. Jokaisesta voittamastaan lohikäärmeestä Link saa Triforcen osan. Voitettuaan viimeisen lohikäärmeen Link pääsee Zeldan luo. Zelda vapautuu vankilastaan ja kävelee Linkin luo, jolloin peli päättyy. 

Vuonna 1998 Toymax Inc. julkaisi pelin uudelleen Mini Classic -sarjassaan, joka oli joukko avaimenperän kokoisina laitteina toteutettuja Game & Watch -pelejä. Lokakuussa 2002 Nintendo julkaisi pelin piilotettuna lisänä Game Boy Advance -peliin Game & Watch Gallery 4. Pelissä näytön suhteita on muutettu alkuperäisestä matalammaksi ja leveämmäksi.

## Zelda Game Watch
Zelda Game Watch, Zelda-pelikello on Nelsonicin julkaisema rannekello, joka sisältää elektroniikkapelin. *[[The Legend of Zelda]]a* mukaileva peli sisältää kahdeksan luolaa, jossa jokaisessa on neljä huonetta. Link etenee huoneesta toiseen keräten esineitä ja taistellen keesejä, aquamentuksia ja muita hirviöitä vastaan. Huoneista löytyviä esineitä ovat miekka, bumerangi, sydän ja pommi sekä avain, jonka avulla Link pääsee seuraavaan huoneeseen. Selvitettyään luolan neljännen huoneen Link saa Triforcen osan ja jatkaa seikkailua seuraavassa luolassa.

Pelikelloa myytiin mustana, punaisena, valkoisena ja vaaleanpunaisena versiona.

## Lähteet

## Aiheesta muualla
* Kuvia laitteista
* Kuvia Zelda Game & Watchin lopusta 
* Game & Watch -historiaa
Substituentti

**Substituentti** on orgaanisessa kemiassa atomi tai molekyyli, joka korvaa hiilivetyketjussa vetyatomin. Substituentit, erityisesti funktionaaliset ryhmät, vaikuttavat huomattavasti hiilivetyjen kemiallisiin ominaisuuksiin. Mikäli substitutentti on molekyyli, sen nimeen tulee pääte *-yyli*, esimerkkinä metyyli.

Substituenttien liittymistä hiiliketjuun kuvaavat Markovnikovin ja Zaitsevin säännöt.

Optinen isomeria sekä cis-trans-isomeria johtuvat substituenttien eri paikoista hiiliketjussa.
Brigitte Kraus

**Brigitte Kraus** (s. 12. elokuuta 1956 Bergisch-Gladbach, Länsi-Saksa) on entinen saksalainen keskimatkojen juoksija, joka edusti kilpaurallaan Saksan liittotasavaltaa.

Kraus osallistui ensimmäisiin arvokisoihinsa 1973 sisäratojen EM-kisoissa, mutta karsiutui 800 metrin juoksun loppukilpailusta. Hän karsiutui myös seuraavan vuoden sisäratojen EM-kisoissa, mutta 1976 hän voitti Münchenissä järjestetyissä sisäratojen EM-kilpailuissa 1 500 metrin juoksun ajalla 4.15,2. Samana vuonna hän karsiutui Montrealin olympialaisissa. Kraus juoksi 19. helmikuuta 1978 sisäradalla 1&nbsp;000 metriä aikaan 2.34,8, joka oli uusi maailmanennätys. Samana vuonna hän voitti sisäradoilla EM-pronssia 1&nbsp;500 metrin juoksussa, mutta Prahan EM-kisoissa hän karsiutui. 1979 hän oli sisäratojen EM-kisoissa 1&nbsp;500 metrillä neljäs ja 1982 toinen. Ateenan EM-kisoissa 1982 hän oli 3 000 metrin juoksussa seitsemäs ajalla 8.51,60.

Vuonna 1983 Kraus voitti ensin sisäratojen Euroopan mestaruuden 1&nbsp;500 metrillä. Myöhemmin samana vuonna hän voitti MM-hopeaa Helsingin MM-kisoissa 3&nbsp;000 metrillä ajalla 8.35,11. Seuraavana vuonna hän voitti kolmannen sisäratojen EM-kultansa voitettuaan 3&nbsp;000 metrin juoksun ajalla 9.12,07, mutta keskeytti Los Angelesin olympialaisissa. 1985 hän voitti sisäradoilla EM-pronssia 1&nbsp;500 metrillä, mutta keskeytti Stuttgartin EM-kisoissa 1986 ja Indianapolisin sisäratojen MM-kisoissa 1987 3&nbsp;000 metrin juoksuissa ja Rooman MM-kisoissa 1987 1&nbsp;500 metrillä. Krausin viimeiset arvokisamitalit olivat 1987 sisäratojen EM-kilpailuissa voitettu pronssi 3&nbsp;000 metriltä sekä 1988 sisäratojen EM-pronssi 1&nbsp;500 metrin juoksusta.

Kraus teki uransa aikana yksitoista Saksan liittotasavallan ennätystä, joista kolme olisi ollut myös yhdistyneen Saksan ennätyksiä. Hän voitti 800 metrillä Saksan mestaruuden 1976, 1&nbsp;500 metrillä vuosina 1976, 1978, 1979, 1981, 1983, 1985, 1986 ja 1987 sekä 3&nbsp;000 metrillä vuosina 1976, 1977, 1979, 1983, 1984, 1985, 1986 ja 1987. Lisäksi hän voitti maansa mestaruuden maastojuoksussa lyhyellä matkalla 1981, 1982, 1983 ja 1984. Hän edusti uransa aikana ensin LG Rhein-Berg -seuraa ja myöhemmin ASV Köln -seuraa. Aktiiviuransa aikana hän painoi 58 kilogrammaa ja oli 180 senttimetriä pitkä.
Pitsku

**Pitsku** on eräänlainen kevytversio pesäpallosta. Se on suunniteltu erityisesti pienille pelaajille. Pitskua pelataan etenkin Keski-Suomessa ja Pohjanmaalla.
 
## Eteneminen
Lyöjän ja etenijän on lähdettävä heti ensimmäisestä osumasta. Kärkkyminen on kielletty.

## Lähteet

## Aiheesta muualla
* Pitskun sääntöjä
Puistola (Kajaani)

**Puistola** on kaupunginosa lähellä Kajaanin keskustaa. Pohjoisessa rajana on Mainuantie, jonka takana on Purola, idässä Ratakatu ja Yläkaupunki, etelässä Lönnrotinkatu ja lännessä Kärpäntie. Vuoden 2014 lopussa Puistolassa oli 635 asukasta.

Puistola koostuu lähinnä vanhoista puisista omakotitaloista ja muutamasta kerrostalosta pohjoisosassa. Puistolassa on myös seurakuntatalo ja urheilukenttä.

## Lähteet
Arsen Kanokov

**Arsen Baširovitš Kanokov** (kabardiksi Къанокъуэ Арсен, *Qanoque Arsen*, , s. 22. helmikuuta 1957) on venäläinen poliitikko, joka oli Venäjän federaatioon kuuluvan Kabardi-Balkarian tasavallan presidentti vuosina 2005–2013. 

Kanokov syntyi 22. helmikuuta 1957 Šithalassa Urvanskogon piirissä Kabardi-Balkariassa. Kanokov on taloustieteiden tohtori ja hänestä tuli menestyvä liikemies Moskovassa. Joulukuussa 2003 Kanokovista tuli Venäjän valtiollisen duuman jäsen, jonne hänet valittiin Venäjän liberaalidemokraattisen puolueen listalta. Sittemmin hänestä tuli Yhtenäinen Venäjä -puolueen jäsen. 

Vuoden 2005 syyskuussa Kanokov valittiin Kabardi-Balkarian presidentiksi, kun Kabardi-Balkarian parlamentti hyväksyi Venäjän federaation presidentin Vladimir Putinin tekemän ehdotuksen asiasta. Kanokov korvasi näin tasavallan pitkäaikaisen johtajan Valeri Kokovin, joka oli eronnut terveydellisistä syistä. 

## Aiheesta muualla

* Kanokovin virallinen kotisivu
Asukasliitto

**Asukasliitto ry** on kaikkien asukkaiden etua ajava kansalaisjärjestö, joka neuvoo valtakunnallisesti vuokralla asuvia, omistusasunnon omistavia, osa-omistusasunnossa asuvia ja erilaisia asukkaiden yhteisöjä.

Keskeisinä toimintamuotoina ovat valtakunnalliseen ja paikalliseen päätöksentekoon vaikuttaminen, vuotuiset asumisalaa eri näkökulmista käsittelevät seminaarit ja asukkaiden neuvonta.

Asukasliitto perustettiin vuonna 1974. Vuodesta 2021 lähtien on puheenjohtajana toiminut Hans Duncker ja varapuheenjohtajana Riitta Salasto.

Asukasliitto julkaisee neljä kertaa vuodessa ilmestyvää *Asuminen & Yhteiskunta* -lehteä (1990–), jota edelsi jäsenlehtenä *Asukas* (1979–1990). 

## Lähteet

## Aiheesta muualla
*Asukasliitto
Tasoitusjärjestelmä

**Tasoitusjärjestelmä**llä tarkoitetaan mallia, jolla joissakin urheilulajeissa tai peleissä pyritään tasoittamaan eri pelaajien välisiä tasoeroja siten, että heidän on mahdollista mielekkäällä tavalla kamppailla toisiaan vastaan.

Tasoitusjärjestelmiä on käytössä muun muassa:
* Golfissa
* Kilpapurjehduksessa
* Shakissa
* Go'assa
* Frisbeegolfissa

Useissä lajeissa ei ole mitään valmista tai tarkkaan määriteltyä mallia tasoitusta varten, mutta sen sijaan erilaisia käytäntöjä on useimpia. Joskus pallopeleissä vastapuoli antaa jonkun määrän pisteitä tms. vastustajalleen "alle", jotta peli tasoittuisi.
BTR-80

**BTR-80** () on neuvostoliittolainen kahdeksanpyöräinen kuljetuspanssariajoneuvo. Lyhenne BTR tulee edellä mainittua venäjäksi tarkoittavasta sanasta бронетранспортёр (*bronetransportjor*). Panssariajoneuvoa valmistetaan Nižni Novgorodissa. 

BTR-80 otettiin tuotantoon Neuvostoliitossa 1986, jolloin se korvasi vanhemmat BTR-60- ja BTR-70-vaunut. Se on edelleen tuotannossa. Bangladesh tilasi 60 BTR-80:aa rauhanturvatehtäviä varten, ne toimitettiin helmikuuhun 2006 mennessä. Venäjän armeija on tilannut 100 panssariajoneuvoa vuonna 2006. 

Suomi hankki vuonna 1990 jääkäriprikaatien kalustokokeiluja varten kaksi BTR-80:aa. Jääkäriprikaatien käyttöön valittiin Sisu XA-180.

BTR-80:aa on käytetty lukuisissa konflikteissa sekä rauhanturvatehtävissä.

## Ominaisuudet

BTR-80 on suunniteltu täysin uintikykyiseksi. Se kykenee kuljettamaan 10 henkilöä: johtaja, ajaja, ampuja sekä 7 matkustajaa. Siinä on myös NBC-suojaus, automaattinen sammutusjärjestelmä, pilssipumppuja sekä vinssi.

Aseistuksena BTR-80:ssa on BPU-1-tornialustaan kiinnitettynä 14,5&nbsp;mm KPTV- ja 7,62&nbsp;mm PKT-konekiväärit. Torni kääntyy 360 astetta ja ylöspäin voi ampua jopa 60 asteen kulmissa. Ammuksia KPTV:hen on 500 ja PKT:hen 2&nbsp;000. Savuheittimiä on kuusi, kolme kummallakin puolella pääasetta.

Ajoneuvon voimanlähteenä on nelitahtinen, 8-sylinterinen ja nestejäähdytteinen dieselmoottori. Moottori tuottaa 260 hevosvoimaa. Suurin nopeus tiellä on 80&nbsp;km/h ja 9&nbsp;km/h vedessä. Toimintamatka yhdellä tankkauksella on 600&nbsp;km.

## Versiot
* BTR-80 – kuljetuspanssariajoneuvo
* BTR-80K – komentopanssariajoneuvo
* BTR-80A – kuljetuspanssariajoneuvo varustettuna 30&nbsp;mm 2A72-tykillä.
* BTR-80S – kuljetuspanssariajoneuvo

A- ja S-malleissa tavallinen torni on korvattu modulaarisella asejärjestelmällä. Aseistus voidaan siten sovittaa asiakkaan tarpeisiin.

## Käyttäjät
BTR-80 vaunuja on käytössä yli 5&nbsp;000 kappaletta eri puolilla maailmaa. Maita joissa BTR-80 on käytössä:
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet

* 
* 
* 
## Viitteet
Milu

**Milu** eli **davidinhirvi** (*Elaphurus davidianus*)  on jalokaurislaji, joka elää nykyään ainoastaan tarhattuna. Se on *Elaphurus*-sukunsa ainoa laji. Luonnossa siitä ei ole tehty lainkaan havaintoja pitkään aikaan. Milu eli Kiinan koillisilla suoalueilla, kunnes se hävisi luonnosta metsästyksen takia vuonna 1939. Miluja oli kuitenkin Qing-dynastian ajan pidetty suljetussa Nanyanin kuninkaallinen metsästyspuisto -nimisellä metsästysalueella. Yongding-joen tulva hävitti puiston lähes kokonaan, mutta parikymmentä kaurista pelastui. Boksarikapinan aikana koko metsästysalue vallattiin ja viimeiset milut sieltä ammuttiin ihmisravinnoksi.

Ranskalainen lähetystyöntekijä ja luonnontutkija isä David tapasi milun ensimmäisenä länsimaalaisena Nanyanin kuninkaallisesta metsästyspuistosta 1864. Joitain yksilöitä onnistuttiin 1800-luvulla siirtämään Euroopan eläintarhoihin. Lajin englanninkielinen nimi onkin Pere David's deer ("Isä Davidin hirvi").  

IUCN:n julkaisemaan punaiseen listaan laji listattiin vuonna 1990, jolloin sen katsottiin olevan erittäin uhanalainen laji. Vuonna 1996 sen uhanalaisuusluokitusta nostettiin äärimmäisen uhanalaiseksi ja vuonna 2008 luonnosta hävinneeksi. 

Suomessa miluja on Helsingin Korkeasaaren eläintarhassa ja Liedon Zoolandiassa. Lisäksi niitä on Keski-Suomessa yksityisellä maatilalla, jonne ensimmäinen milu tuotiin sen karattua Zoolandiasta vuonna 2014.

## Lähteet

## Aiheesta muualla
* Ultimate Ungulate 
* Animal Diversity Web
Sébastien Tellier

**Sébastien Tellier** (s. 22. helmikuuta 1975, Le Plessis-Bouchard, Ranska) on ranskalainen muusikko ja lauluntekijä. Air-yhtye löysi Tellier’n ja otti hänet Record Makers -levymerkilleen.

Tellier’n kotikutoista tyyliä on verrattu muun muassa Syd Barrettiin ja Serge Gainsbourgiin. Hänen esikuviinsa kuuluvat The Bee Gees, The Eagles, The Beach Boys, Michael Jackson, Prince sekä Robert Wyatt. Kappale ”Fantino” (albumilta *L’incroyable Vérité*) on osa Sofia Coppolan elokuvan *[[Lost in Translation]]in* (2003) elokuvamusiikkia. Vuonna 2004 Sébastien Tellier sävelsi myös *Narco*-elokuvan elokuvamusiikin.

Tellier soittaa levyillään itse useimmat instrumenttiosuudet ja laulaa, useimmin englanniksi. Toisella albumillaan *Politics* sovitukset ovat saaneet täydennystä jousista ja puhallinsoittimista. Tellier’n albumia *[[Sexuality]]* on ollut tuottamassa Daft Punk -yhtyeen Guy-Manuel de Homem-Christo. 

Hänen tavaramerkkinsä on mustat aurinkolasit.

## Eurovision laulukilpailu 2008
Sébastien Tellier edusti Ranskaa Eurovision laulukilpailussa Belgradissa toukokuun 24. päivänä kappaleella ”Divine”, joka julkaistiin hänen albumiltaan *[[Sexuality]]*. Kappale sijoittui sijalle 18. ja sai 47 pistettä. Aluksi se levytettiin kokonaan englanniksi, mutta tämä herätti kuitenkin vastustusta Ranskan parlamentissa. Tämän takia uuteen versioon lisättiin 13 ranskankielistä sanaa.

## Diskografia
### Albumit
* *L’incroyable Vérité* (2001)
* *Politics* (2004)
* *Narco* (2004), elokuvamusiikki
* *Sessions* (2006)
* *Universe* (2006)
* *Steak* (2007), elokuvamusiikki
* *Narco* (2007), elokuvamusiikki
* *[[Sexuality]]* (2008)
* *My God is Blue* (2012)
* *Confection* (2013)
* *L’Aventura* (2014)
* *Marie et les naufragés* (2016), elokuvamusiikki

## Lähteet

## Aiheesta muualla
* 
*
Sarvivuori (albumi)

__NOTOC__
**Sarvivuori** on Timo Rautiaisen ensimmäinen sooloalbumi, joka julkaistiin 26. huhtikuuta 2006. Sarvivuori nousi julkaisuviikkonsa korkeimpana uutuutena suoraan kakkoseksi Suomen virallisella albumilistalla sekä single *Punainen viiva* singlelistan ykköseksi.

Albumin nimi tulee Jyväskylässä sijaitsevasta asuinalueesta, jossa Timo Rautiainen asuu.

## Kappaleet

## Kokoonpano
* Timo Rautiainen – laulu, sähkökitara, mandoliini, mandola
* Nils Ursin – basso
* Peter Engberg – sähkökitara, akustinen kitara, viola caipira, cavaquinho, chromaharp, Suzuki Q-chord, oktaavimandoliini, mandoliini, buzuki, charango
* Tuomas Holopainen – kosketinsoittimet
* Jussi Lampi – rummut, taustalaulu
* Alexander Kuoppala – sähkökitara

### Vierailevat muusikot
* Ilkka Ahlgren – pesäpallomaila
* Jouni Markkanen – taustalaulu
* Puntti Valtonen – taustalaulu
* Jarkko Martikainen – taustalaulu
* Tony Kakko – laulu, taustalaulu

## Arvostelut
* Desibeli.net: 
* Noise.fi: 
* Soundi: 

## Lähteet

## Aiheesta muualla
* Timo Rautiaisen kotisivut
* 
*
Tove Selin

**Tove Isa-Emilia Fransisca Selin** (s. 20. kesäkuuta 1966 Helsinki, k. 2024) on suomalainen kansalaisaktivisti ja tietokirjailija.

Selin on erikoistunut Itä- ja Kaakkois-Aasian ihmisoikeus-, kehitys- ja ympäristökysymyksiin. Hän valmistui Japanin tutkimuksen maisteriksi vuonna 2000 opiskeltuaan yhdeksän ja puoli vuotta. Hän on toiminut monissa ympäristöön ja ihmisoikeuksiin liittyvissä ansalaisyhteiskuntaprojekteissa kuten kansalaisjärjestöjen vientiluottokampanjassa, joka vahtii suomalaisille yrityksille myönnettävien vientiluottojen vastuullisuutta

Hän toimii kansalaisliikkeiden Siemenpuu-säätiön ohjelmakoordinaattorina, vastuualueenaan ranskankielinen Afrikka ja Mekongin alue. Hän on sekä Aasian ystävät ry:n puheenjohtaja että monien muiden Aasian maiden ystävyysjärjestöjen hallitusten jäsen. Hän on paraikaa työvapaalla Siemenpuu-säätiöstä ja on Kepan palveluksessa kehtyspoliittisena asiantuntijana järjestön Mekongin-toimistossa Bangkokissa Thaimaassa. 

## Kirjoja
* *Behind the Bars, East and Southeast Asian Human Rights* (yhdessä Taina Dahlgrenin kanssa, 1992)
* *Kun Kaakkois-Aasiassa satoi lunta* (yhdessä Marja-Leena Heikkilä-Hornin kanssa, 1994)
* *Filippiinit - idän ja lännen kohtaaminen* (toimittajana, 1992)
* *Harkittu riski* (yhdessä Otto Miettisen kanssa, 1999)
* *Tiikerit tuhon tiellä* (toimittajana, 2002)
* *Filippiinit - myrskyjen ja mahdollisuuksien saaristo* (toimittajana, 2003)
* *Lohikäärmeen hännällä - yhteiskunnallinen tasa-arvo muuttuvassa Vietnamissa* (toimittajana yhdessä Minna Hakkaraisen kanssa, 2005)
* *Talous ja demokratia* (toimittajana yhdessä Jaana Airaksisen ja Outi Hakkaraisen kanssa, 2005)

## Lähteet
Rasti-Lukko

**Rasti-Lukko** on 7. helmikuuta 1962 perustettu raumalainen suunnistusseura. Ensimmäinen puheenjohtaja oli Tauno Nuotio.

## Kuntorastit

Rasti-Lukko järjestää kuntorastit joka keskiviikko huhtikuun puolestavälistä aina lokakuuhun asti. Jokaisessa kuntorasteissa on neljä eri mittaista ja -vaikeustasoisia ratoja, jotka jakautuvat A (n. 7&nbsp;km),  B (n. 5&nbsp;km), C (n. 3&nbsp;km) ja D (n. 2&nbsp;km, helppo)

## Sijoitukset suurviesteissä

* Jukolan viesti 1963 Kiikalassa — 5.
* Venlojen viesti 1984 Vierumäellä — 15.
* Tiomila 1988 Långdunkerissa — 48.
* Halikko-viesti 1992 Halikossa — 24.
* 25-manna 1997 — 61.
* Nuorten Jukola 2009 Vaasassa -8

## Suunnistuskoulu

Rasti-lukko pitää myös suunnistuskoulua alle 15-vuotiaille huhtikuusta kesäkuun alkuun ja heinäkuusta syyskuuhun saakka.

## Aiheesta muualla
*Seuran kotisivut
Collin Samuel

**Collin Samuel** (s. 27. elokuuta 1981, North Manzanilla) on trinidadtobagolainen jalkapalloilija. Vuodesta 2003 hän on pelannut kärkipelaajana Skotlannin Valioliigan Dundee Unitedissa.

Samuel aloitti uransa Trinidadissa Doc's Khelwalaas -joukkueessa, jossa hän pelasi vuosina 1998–2000. Vuonna 2000 hän siirtyi yhteen maan suurseuroista, San Juan Jablotehiin, jota hän edusti kaksi kautta. 5. elokuuta 2002 hän solmi sopimuksen skotlantilaisen Falkirk FC:n kanssa. Hyvin menneen kauden jälkeen (16 maalia 42 ottelussa) hän siirtyi Dundee Unitediin 11. heinäkuuta 2003 100&nbsp;000 punnan siirtosummalla. Kolmen seuraavan kauden aikana Dundeessa hän teki yhdeksän maalia 78 ottelussa.

Samuel oli Trinidad ja Tobagon alle 21-vuotiaiden maajoukkueessa vuonna 2001. Seuraavana vuonna hän debytoi aikuisten tasolla 11. tammikuuta 2002 Grenadaa vastaan. Hän on pelannut maansa joukkueessa vuosien 2002 ja 2005 CONCACAF Gold Cupeissa. Vuoden 2006 MM-kisoissa hän pelasi avausottelussa Ruotsia vastaan 51 minuuttia. Samuel on pelannut 19 maaottelua, joissa on tehnyt kolme maalia (tilanne 20. kesäkuuta 2006).

## Lähteet
Tiolit

**Tioli** on orgaanisessa kemiassa yhdiste, jossa on substituenttina yhden vetyatomin ja yhden rikkiatomin muodostama *tioliryhmäksi* kutsuttu funktionaalinen ryhmä (-SH). Tioleja kutsutaan perinteisesti myös merkaptaaneiksi, mutta tätä nimitystä ei enää suositella käytettäväksi. Biokemiassa tioliryhmää kutsutaan myös *sulfhydryyliryhmäksi*. Nimettäessä yhdisteitä tiolit saavat päätteen *-tioli*.

Tioliryhmä on analoginen alkoholien hydroksyyliryhmän (-OH) kanssa. Rikki ja happi ovat samassa jaksollisen järjestelmän ryhmässä, joten tioleilla ja alkoholeilla on osin samankaltaiset kemialliset ominaisuudet.

Monet tiolit ovat kirkkaita nesteitä, joiden tuoksu muistuttaa valkosipulia. Moolimassaltaan kevyet tiolit haisevat pahalle, ja niin ikään tioleista johtuu muun muassa ulosteen, mätänevän lihan sekä haisunäätien itsepuolustautumiseen käyttämän nesteen paha haju.

Tiolien eetterijohdokset ovat nimeltään sulfideja (tioeettereitä). Sulfoksidit (esimerkiksi&nbsp;dimetyylisulfoksidi) ja sulfonit (esimerkiksi dimetyylisulfoni) ovat sulfidien hapetustuotteita.

Merkaptaani-nimitys tulee latinasta: *mercurius captans* eli elohopeaan sitoutuva. Tiolit sitoutuvat voimakkaasti elohopeaan ja muihin raskasmetalleihin.

## Tioleja
* 1-dekaanitioli (C10H21SH) CAS-numero 143-10-2
* 1-dodekaanitioli (C12H25SH) CAS-numero 112-55-0
* 1-heksadekaanitioli (C16H34S / CH3(CH2)15SH) CAS-numero 2917-26-2
* 1-nonaanitioli (C9H20S / CH3(CH2)8SH) CAS-numero 1455-21-6
* 1-oktadekaanitioli (C18H38S / CH3(CH2)17SH) CAS-numero 2885-00-9
* 1-pentaanitioli (C5H12S / CH3(CH2)4SH) CAS-numero 110-66-7
* 1-propaanitioli (C3H8S / CH3(CH2)2SH) CAS-numero 107-03-9
* 1-undekaanitioli (C11H24S / CH3(CH2)10SH) CAS-numero 5332-52-5
* 2-merkaptobentsotiatsoli eli bentsotiatsolitioli (C7H5NS2 / C6H4SNCSH) CAS-numero 149-30-4
* 2-merkaptoetanoli eli 2-hydroksietaanitioli (C2H6OS / HSCH2CH2OH) CAS-numero 60-24-2
* 2-metyyli-2-propaanitioli ((CH3)3CSH / C4H10S) CAS-numero 75-66-1
* Bentseenitioli (C6H6S / C6H5SH) CAS-numero 108-98-5
* Etaanitioli (C2H5SH / CH3CH2SH) CAS-numero 75-08-1
* Merkaptoetikkahappo (C2H4O2S / HSCH2COOH) CAS-numero 68-11-1
* Metyylimerkaptaani eli metaanitioli (CH3SH ) CAS-numero 74-93-1
* n-butyylimerkaptaani eli 1-butaanitioli (C4H10S / CH3(CH2)3SH ) CAS-numero 109-79-5
* n-heksaanitioli (C6H14S / CH3(CH2)5SH) CAS-numero 111-31-9
* n-heptaanitioli (C7H16S / CH3(CH2)6SH) CAS-numero 1639-09-4
* n-oktyylimerkaptaani eli 1-oktaanitioli (C8H18S / CH2SH(CH2)6CH3) CAS-numero 111-88-6
* Sykloheksaanitioli (C6H11SH) CAS-numero 1569-69-3
* tert-oktyylimerkaptaani eli tert-oktaanitioli (C8H18S / (CH3)2CSHCH2C(CH3)3) CAS-numero 141-59-3

## Lähteet

## Aiheesta muualla
Vigilia (Rahmaninov)

**Vigilia** op. 37 on Sergei Rahmaninovin kuoroteos vuodelta 1915. Teos kuuluu vuosille 1880–1917 osuneeseen venäläisen kuoromusiikin renessanssiin muun muassa Pjotr Tšaikovskin ja Pavel Tšesnokovin sävellysten ohella.

Teoksen teksti noudattaa ortodoksisen kirkon vigilia-palvelusta, joka koostuu ehtoo- ja aamu- sekä ensimmäisen hetken palveluksesta, mutta se on luultavasti sävelletty enemmän konserttiesitystä kuin varsinaista jumalanpalveluskäyttöä varten. Rahmaninov käytti teoksensa viidestätoista osassa yhdeksässä alkuperäisiä venäläisiä kirkkomusiikkisävelmiä, muun muassa Znamenni-musiikkia, ja sävelsi loppuihin vanhoja melodioita jäljitteleviä sävelkulkuja.

Vigilian kesto on noin 55 minuuttia. Teos on sävelletty suurelle kuorolle, ja se esitetään ilman soittimia, *[[a cappella]]*. Rahmaninovin teos on teknisesti vaativa, esimerkiksi bassojen ääniala on yli kaksi ja puoli oktaavia. Teoksen ensiesityksen kuoronjohtaja kommentoikin sävellystä: ”Mistä voin löytää tällaisia bassoja? Sama kuin etsisi parsaa jouluna!”

## Lähteet
Reuven Shiloah

**Reuven Shiloah** (1909-1959) oli Israelin salaisen poliisin Mossadin ensimmäinen johtaja vuosina 1949-1952.

Shiloah syntyi ottomaanien hallitsemassa Jerusalemissa **Reuven Zaslanski**na, myöhemmin Shiloah vaihtoi nimekseen **Zaslani** ja otti koodinimekseen *Shiloah*. Shiloah syntyi ortodoksijuutalaiseen perheeseen, hänen isänsä oli rabbi, Shiloah kasvatettiin hyvin uskonnolliseen perheeseen. 1930-luvulla Shiloah tapasi neworkillaisen Betty Bordenin ja menivät naimisiin vuonna 1936.

Shiloah oli pitkään Israelin politiikassa ja oli David Ben-Gurionin hyvä ystävä. Ennen vuoden 1948 sotaa  Shiloah solmi suhteita muiden maiden salaisiin poliiseihin etenkin läntisiin osastoihin. Ben-Gurion perusti Mossadin vuonna 1949 joulukuussa ja nimitti Shiloahin sen johtoon. 

Mossadin palveluksen jälkeen Shiloah työskenteli Israelin suurlähetystössä Washington D.C.:ssa. a

Hänen seuraajansa Mossadin palveluksessa oli Isser Harel.

## Lähteet
Same

**Same** tarkoittaa seuraavia:

* SAME, *Società Accomandita Motori Endotermici*, italialainen traktorivalmistaja
* Same, kaupunki Itä-Timorissa
* Same, antiikin aikainen kaupunki Kefallenian saarella Kreikassa.
Freshly-Picked Tingle’s Rosy Rupeeland

**Freshly-Picked Tingle’s Rosy Rupeeland** (, peli on tunnettu myös kehityksen aikaisella nimellä *Tingle RPG*) on Vanpoolin kehittämä Nintendon julkaisema roolipeli, joka on julkaistu vuonna  Nintendo DS -käsikonsolille. 
Pelin sankari on *[[The Legend of Zelda (pelisarja)|The Legend of Zelda]]* -pelisarjasta tuttu Tingle. 

## Tarina
Tingle-keijuna Zelda-peleissä esiintyvä hahmo tavataan keski-ikäisenä miehenä, ennen muuttumistaan satuolennoksi. Mies kutsutaan taikalähteelle, jossa hänelle kerrotaan, miten kolikoiden kerääminen auttaa tätä siirtymään unelmien maahan, *Rupee Landiin* (Rupee on *The Legend of Zelda* -peleissä käytetty rahayksikkö). Mies vastaanottaa tehtävän ja muuttuu Tingleksi.

## Vastaanotto
Peli on saanut IGN:n arvostelussa arvosanaksi 7/10.

## Lähteet

## Aiheesta muualla
* 
* IGN-sivu
* Kuvia pelistä
Znamenni

**Znamenni**-musiikki ( eli *merkki*) edustaa venäläisen ortodoksisen kirkkomusiikin vanhinta säilynyttä muotoa, joka syntyi vanhan bysanttilaisen kirkkomusiikin pohjalta. Znamenni-sävelmiä kirjoitetaan bysanttilaisesta neumikirjoituksesta johdetuilla notaatioilla. Muinaista znamenni-laulua on sovitettu suomenkielelle alkuperäisiä kirkkoslaavinkielen tekstejä mukailevina yksiäänisinä melodioina sekä uudempina moniäänisinä harmonioina.

## Lähteet